L'article 54 de la Llei 7/2003, de 25 d'abril, de protecció de la salut, atribueix la competència per imposar, en l'àmbit de la Generalitat de Catalunya, les sancions previstes en aquesta Llei al director o directora de l'Agència de Protecció de la Salut, al conseller o consellera de Sanitat i Seguretat Social i al Govern, en funció de la quantia de la sanció.
L'Agència de Protecció de la Salut, organisme autònom creat per la Llei 7/2003, de 25 de abril, precitada, ha d'assumir les funcions que li atribueix l'article 16 en el termini màxim d'un any comptador des de la data d'entrada en vigor de la Llei, d'acord amb la disposició addicional primera.
Transitòriament, d'acord amb la disposició onzena de les d'aquesta naturalesa, és previst que, mentre l'Agència de Protecció de la Salut no assumeixi les funcions que legalment li corresponen, aquestes continuïn a càrrec dels òrgans i serveis del Departament de Sanitat i Seguretat Social.
Escau, per tant, atribuir, amb caràcter temporal, fins a la constitució de l'Agència de Protecció de Salut i assumpció de les seves funcions, la competència en matèria sancionadora que la Llei esmentada atorga al director o directora de l'Agència.
Alhora s'han de determinar els òrgans als quals correspon la funció d'adopció de les mesures cautelars previstes als articles 11 i 51 de la Llei 7/2003, de 25 d'abril.
D'acord amb tot el que s'ha exposat, atès el que disposen els articles 61 i 62 de la Llei 13/1989, de 14 de desembre, d'organització, procediment i règim jurídic de l'Administració de la Generalitat, d'acord amb el dictamen de la Comissió Jurídica Assessora, a proposta del conseller de Sanitat i Seguretat Social, i amb la deliberació prèvia del Govern,
Amb caràcter temporal, mentre l'Agència de Protecció de Salut no assumeixi les funcions que li atribueix la Llei 7/2003, de 25 d'abril, de protecció de la salut, la competència per imposar sancions que l'article 54 d'aquesta Llei atribueix al director o directora de l'Agència de Protecció de Salut, correspon als òrgans següents:
a) Als delegats o delegades territorials del Departament de Sanitat i Seguretat Social, fins a la quantia de 15.000 euros.
2.1 Sens perjudici d'allò que disposen els apartats 2 i 3 d'aquest article, corresponen als delegats o delegades territorials del Departament de Sanitat i Seguretat Social la competència per adoptar les mesures cautelars que preveuen els articles 11 i 51 de la Llei 7/2003, de 25 d'abril, de protecció de la salut següents:
a) La immobilització de productes i substàncies.
b) El tancament preventiu d'instal·lacions, establiments, serveis i indústries.
c) La suspensió de funcionament d'instal·lacions, establiments, serveis i indústries fins que s'esmenin els defectes o es compleixin els requisits exigits per raons de protecció de la salut.
L'adopció de la resta de mesures preventives previstes en els articles esmentats correspon al director o directora general de Salut Publica.
2.2 En l'àmbit territorial de la ciutat de Barcelona, l'adopció d'aquestes mesures cautelars correspon al president o presidenta de la Junta de Govern de l'Agència de Salut Pública de Barcelona, d'acord amb el que estableix l'article 105.3 de la Carta municipal de Barcelona i els articles 7.1 i 11.1 o) dels Estatuts d'aquesta Agència.
2.3 En l'àmbit territorial de la Val d'Aran, d'acord amb l'article 9.m) en relació amb l'article 10, ambdós de la Llei 16/1990, de 13 de juliol, sobre el règim especial de la Vall d'Aran, correspon al síndic del Conselh Generau dera Val d'Aran l'adopció d'aquestes mesures cautelars.
Queda derogat el Decret 296/1989, de 20 de novembre, de regulació del règim sancionador que preveu la Llei 15/1983, de 22 de juliol, de la higiene i el control alimentaris (DOGC núm. 1230, de 13.12.1989), exceptuant-ne el seu article 1.1.1, b) i c), que continuarà vigent mentre ho estiguin els articles 30 i 31 de la Llei 15/1983, de 22 de juliol, precitada.